آسالا

**آسالا** (ائرمنیجه. Հայաստանի Ազատագրութեան Հայ Գաղտնի Բանակ, ՀԱՀԳԲ‎) 
۱۹۷۵-جی ایل‌دن فعالیت گؤسترمیش ائرمنی ترور تشکیلاتی.
تورکیه جومهوریتی تهلوکه‌سیزلیک خیدمتی طرفیندن ترور تشکیلاتی کیمی تانینمیشدیر. 

 " ائرمنیستانین آزادلیغی اوغروندا گیزلی ائرمنی اوردوسو "  آدلانان بو تشکیلاتین آدی نین قیسالتماسی اینگیلیسجه "**''A**rmenian **S**ecret **A**rmy for the **L**iberation of **A**rmenia*"  کیمی‌دیر. تشکیلات موستقیل ائرمنیستان دؤولتی نین قورولماسی و ۱۹۱۵-جی ایلده باش وئردیگی ایدیعا ائدیلن  " ائرمنی سوی‌قیریمی نین "  دونیا اؤلکه لری طرفیندن تانینماسی اوچون چالیشمیشدیر.  

    تشکیلات ۱۹۷۵-جی ایلده، [[لوبنان]]<nowiki/>دا وطنداش موحاریبه سی گئتدیگی بیر دؤورده [[بیروت]] شهرینده، بؤلوجو فلسطین دسته‌لری نین یاردیمی ایله یارادیلیب . تشکیلاتین قوروجولاری آکوپ آکوپیان و آکوپ تاراکچیان‌دیر تشکیلاتین قرارگاهی [[بیروت]]<nowiki/>دا، تعلیم-مشق بازالاری ایسه [[سوریه|سوریه‌]]<nowiki/>ده یئرلشیر. آسالا-نین اساس مقصدی [[تورکیه|تورکیه‌]]<nowiki/>نین شرقی، [[ایران]]<nowiki/>ین شیمالی و [[آذربایجان جومهوریتی|آذربایجان]]<nowiki/>ین [[ناخجیوان|ناخچیوان]] و [[داغليق قاراباغ|داغلیق قاراباغ]] بؤلگه‌لری‌نین ده داخیل اولدوغو بیر اراضیده  " [[بؤیوک ائرمنیستان]] "  دؤولتی قورماقدیر. آسالا اساساً  [[تورکیه]] و [[آذربایجان (تاریخی اراضی)|آذربایجان]] وطنداش‌لارینا قارشی ترور آکت‌لاری حیاتا کئچیریر. تشکیلاتین  " ابو نیدال " ،  " قارا سپتامبر "  کیمی ترور قروپ‌لاری ایله علاقه‌لری نین یارادیلماسیندا اونون لیدری آکوپ آکوپیانین بؤیوک رولو اولموشدور آتن‌ده ۱۹۸۰-جی ایلده قتله یئتیریلمیش تورک سفیری نین اؤلومونه گؤره مسئولیتی اؤز اوزرینه گؤتورموش آ.آکوپیان ۰۱/۰۸/۱۹۸۰-جی ایلده  " [[نیویورک تایمز]] "  قزئتینه وئردیگی موصاحیبه ده بیلدیرمیشدیر:  " بیزیم دوشمنیمیز تورک رژیمی، [[ناتو]] و بیزله امکداش‌لیق ائتمه‌ین ائرمنی‌لردیر ".

== تاریخی ==
[[فایل:United Armenia.png|بندانگشتی|آسالا-نین ایدیعا ائتدیگی اراضی]]
  آسالا ۱۹۷۵-جی ایلده قورولموش، همین ایل [[پاریس]] ائرمنی کونفرانسیندا آسالا-یا یئرلی قووّه‌لر قوشولموشدور. ۱۹۸۱-جی ایلده تشکیلات زیروه نؤقطه‌سینه چیخمیش، آنجاق ۱۹۸۳-جو ایلده ایکی‌یه بؤلونموشدور.  

  ۱۹۷۹-جو ایلده تشکیلاتا قوشولان‌لار آراسیندا ان تانینمیش سیمالار آلِخ ینیکومشیان و مونته‌ ملکونیان‌دیر.  

  ۱۹۸۰-جی ایلده بیر چوخ ترور حادیثه‌لری تؤره دن آسالا، بیر طرفدن [[سوئیس]]<nowiki/>ی ، دیگر طرفدن ایسه [[فرانسه|فرانسه‌]]<nowiki/>نی هده‌له‌مگه باشلامیشدیر. [[فرانسه|فرانسه‌]]<nowiki/>ده‌کی بیر چوخ قروپ لار، [[کانادا]]<nowiki/>داکی  " آزاد های " ، اینگیلیسده کی   " کایتزِر "  قروپ‌لاری آسالا-یا قوشولدوقلارینی اعلان ائتدیلر. بو ایل‌لرده مرکزده آرتیق پارچالانمالار باشلامیشدی.     

  [[ايسراییل|ایسرائیل]]<nowiki/>ین [[بیروت]]<nowiki/>و ایشغال ائتمه‌سی  ایله آسالا بو شهری ترک ائتدی. ۱۹۸۳-جو ایلده ایکی‌یه پارچالاندی:    

#   آکوپ آکوپیانین قروپو یونان و فلسطین اراضی‌لرینده یئرلشمیش قوجا، جاوان، قادین، اوشاق دئمه‌دن اؤلدورورلر. ان دهشتلی ترور حادیثه‌سینی [[فرانسه|فرانسه‌]]<nowiki/>نین اورلی هاوا لیمانیندا حیاتا کئچیرمیشدیرلر.  
#   تشکیلاتین غربی اوروپاداکی قروپو ایسه  " آسالا اینقیلاب حرکاتی‌دیر " . بو قروپ ایسه ترور حادیثه‌لرینی [[تورکیه]] و [[آذربایجان جومهوریتی|آذربایجان]]<nowiki/>دا حیاتا کئچیریرلر. بو حرکاتین لیدری ایسه مونته مِلکونیان‌دیر. اونون اؤلوموندن سونرا لیدرلری آرا تورایان اولموشدور.  

  آکوپ آکوپیان ایسرائیل ایشغالیندان سونرا آسالا-نین لوبنانداکی ۳ تعلیم دوشرگه‌سینی ایتیردیگینی، فلسطینلی ایداره‌چی‌لرین آسالا-نی آرخادان وورماغا چالیشدیقلارینی بئیروت رادیوسوندا یاییملادی.   

  آکوپ آکوپیان ۱۹۸۸-جی ایلده آفینادا اؤلدورولدو. بوندان سونرا پارچالانمالار آرتدی.     

  آسالا-نین [[یونان]] إقینا آداسیندا گیزلی تعلیم دوشرگه‌لری‌نین اولدوغو بیلینیر. بوردا پ‌ک‌ک ترورچولارینا دا تعلیم کئچیریلدیگی و تعلیم‌لره یونان ژنرالی ماتافیاسلن رهبرلیک ائتدیگی معلوم‌دور. بوندان علاوه  آسالا-نین [[قیبریس جومهوریتی|جنوبی قیبریس]] اوردوسونون نظارتی آلتینداکی إیاناپا بؤلگه‌سینده بیر دوشرگه‌سی اولدوغو و دوشرگه‌دن هارووت آقباچیانین مسئول اولدوغو بیلینیر.  

== فعالیت یئرلری ==
[[فایل:ASALA attacks map.png|بندانگشتی|  خریطه ]]

  آسالا فعالیتینی فرانسه‌ده داها چوخ گؤسترمکده‌دیر. بونا سبب ایسه بو اؤلکه ده ائرمنی ترورچولارا سربست حرکتینه ایجازه وئریلمیشدیر. بوندان باشقا آب ش، یونان، جنوبی قیبریس، سوریه، ایران، سوئیس، فلسطین و کانادادا فعالیت‌لرینی داوام ائتدیرمکده دیرلر.   

==   دستک ==
  آسالا اساساً ان بؤیوک دؤرد دستک آلمیشدیر:    

*   [[شوروی]]  
*   یونان، سوریه، ایران،فلسطین  
*   [[کومونیسم|کومونیست]] پارتیالاری، ائرمنی کیلیسا لاری، قنچاک پارتیاسی. 

  ۱۹۸۳-جو ایلدن اعتیباراً آسالا مونته مِلکونیانین سیاستینه تابع اولموش، تورکیه و ۱۹۸۸-جی ایلدن باشلایاراق آذربایجاندا ترور حادیثه‌لری تؤرتمیشدیر.  

== مطبوعاتلا علاقه‌لری ==
  آسالا-نین رسمی اولاراق چاپ ائتدیردیگی قزئت  " هایاستان " دیر. بوندان باشقا  " های–بایکار " ،  " آرمِنیال " ، لندن‌ده چاپ ائدیلن  " کایتزِر "  درگیسی ده  چاپ اولونان‌لار آراسیندادیر.   

  آسالا-نین ایلک رادیو یاییمی ۱۹۸۱-جی ایلده بیروتدا فعالیته باشلامیشدیر.  " لوبنانلی ائرمنیلرین سسی "  آدی آلتیندا گونده بیر ساعات‌لیق وئریلیش یاییملانیردی.   

== سانال آلاندا فعالیتی ==
  ۲۰ اوکتوبر ۲۰۰۹-جو ایلده ائرمنی‌لرین مشهور سایتی *'hayastan.com** سایتینا هوجومو اولوب. [[آمریکا بیرلشمیش ایالتلری|آمریکا]] و [[ايسراییل|ایسرائیل]] هکِرلری طرفیندن داغیدیلان سایتی برپا ائتمک مومکون اولماییب.  " موسلمان‌لار گلیر، حاضیر اولون! فلسطین و قاراباغ تورپاق‌لاری موسلمان‌لارین‌دیر! " شوعارلاری آلتیندا داغیدیلان سایت ترور تشکیلاتی  " آسالا " یا مخصوص‌دور. **hayastan.com''' سایتی نین رهبرلری بیر نئچه دفعه  آذربایجان سایت‌لارینا هوجوم ائدیب. ۲۰۰۶-جی ایلده آخ‌ج پ- نین اینترنت صحیفه‌سی (www.axcp.org) و آذربایجاندا وطنداش جمعیتی‌نین اینکیشافینا یاردیم آسسوسیاسیاسی نین (AVCİYA) اینترنت صحیفه‌سی (www.avciya.org) داغیدیلیب، mediaforum.az, kiv.az, apa.az gunazer.com times.az سایت‌لارینا ایسه بیر نئچه دفعه  هوجوم ائدیبلر.

## اتک یازی‌لار
بؤلمه:ائرمنیستان تشکیلاتلاری
بؤلمه:ترورچولوق
بؤلمه:ترور تشکیلات‌لاری